આજની આધુનિક શિક્ષા પધ્ધતિથી જીવનઘડતર કરનાર આદર્શ શિક્ષક પણ આધ્યાત્મિક જીવનની રાહ દેખાડનાર સંત સમાન જ છે. રાજ્ય સરકારશ્રીએ પણ શૈષવકાળથી જ શિક્ષાને મહત્‍વ આપીને મનુષ્‍ય જીવનઘડતરમાં છેવાડાનાં ગરીબ ઘરનો બાળક કે દીકરી અભ્યાસથી વંચિત ના રહે તેની ખેવના કરી છે. માનવ જીવન કંડારવા માત્ર વ્યક્તિ જ ગુરુ હોય એવુ નથી બનતુ દરેક વ્‍યક્તિ જડ-ચેતન તમામ માંથી પ્રેરણા બોધ તરીકે કઇંક નવુ શિખે છે. મહાભારતમાં એકલવ્‍યે ધર્નુવિદ્યા દ્રોણનાં માત્ર પ્રસ્‍થાપીત મુર્તિને સામે રાખીને શ્રેષ્‍ઠ ધનુર્ધર બની શક્યા હતા. આમ જીવનમાં જન્‍મથી મૃત્‍યુ સુધી નિરંતર શિક્ષણ મળતુ જ રહે છે,અને આપણે મેળવતા પણ રહી છીએ.આથી જ જીવનકાળમાં આમ જોઇએ તો અનેક ગુરૂ પાસેથી કઇંક ને કઇંક શિક્ષા મેળવી જીવનમાં આત્‍મસાત કરી હોય છે. આમ કેળવણીનાં સરવૈયાનો દિવસ એટલે ગુરૂપુર્ણીમાંનો દિવસ. આવો આપણે પણ આખા વર્ષનાં જીવનઘડતરમાં સારા પાસાને આ દિવસે યાદ કરી અને નવા સંકલ્‍પ કરીએ એ પર્વની શીખ માનીએ.